Document ID: /roh_data/filtered/fineweb-2-filterrobots_roh.jsonl.gz/6246

Live da la partida a la saramentaziun a Roma è Eva Cavelti da Trun. Ella è la mamma da Maurizio Cavelti, che vegn saramentà glindesdi saira a las 17:00 sco nov bodyguard dal papa. Eva Cavelti è gnervusa, ma ha era grond plaschair. La saramentaziun vegn fatga questa saira en quatter linguatgs: «Maurizio Cavelti vegn a far ses engirament per rumantsch.»
Per Eva e Roland Cavelti hai anc dà in grond highlight: la sonda passada han els cun auters geniturs dals novs gardists gì in inscunter cun il papa. Quai è stà per tuts in inscunter fitg spezial e strusch da descriver – in fitg bel ed impressiunant mument che vegn a restar adina en regurdientscha ad els.
Cura ch'il papa è entrà en la sala è ina nunditga aura vegnida dad isch en.
RR actualitad 11:15